b"\n_START_ARTICLE_\nJudovska poroka\n_START_SECTION_\nPoro\xc4\x8dna pogodba\n_START_PARAGRAPH_\nMed \xc5\xbeeninom (Chatan) in nevesto (Kallah) je pred poroko podpisana poro\xc4\x8dna pogodba (Ketubah), ki sestoji iz pravic in dol\xc5\xbenosti obeh posameznikov. Izpostaviti velja, da se ve\xc4\x8dina temeljnih izpolnjevanj dol\xc5\xbenosti nana\xc5\xa1a na \xc5\xbeenina. Nevesta v primeru prenehanja zakona (smrt ali lo\xc4\x8ditev) prejme denarno pla\xc4\x8dilo, mo\xc5\xbe pa je v zakonu dol\xc5\xbean \xc5\xbeeni nuditi prebivali\xc5\xa1\xc4\x8de, hrano, obla\xc4\x8dila in kot narekuje pravilnik, tudi spolno zadovoljitev. Pravilnik ni napisan v dana\xc5\xa1njem judovskem jeziku, hebrej\xc5\xa1\xc4\x8dini, temve\xc4\x8d v aramejskem \xe2\x80\x93 jezik govorjenem med Judi za \xc4\x8das ko je bil Ketubah spisan. Zaradi pristnosti judovske kulture v ZDA, Zdru\xc5\xbeenem kraljestvu in mo\xc4\x8dnega priseljevanja germansko govore\xc4\x8dega prebivalstva v Izrael, so danes v uporabi tudi angle\xc5\xa1ki in tuji prevodi.\n_START_SECTION_\nZaroka\n_START_PARAGRAPH_\nZaroko oznani tretja oseba, ki v zameno za to prejme dolo\xc4\x8deno pla\xc4\x8dilo (polovico pla\xc4\x8da \xc5\xbeenin, polovico nevesta, ni pa pravilo). Najpogosteje delo za to naredijo profesionalni zaro\xc4\x8dni opravljalci, hebrejsko imenovani Shadcani. \xc4\x8ceprav so finan\xc4\x8dne dol\xc5\xbenosti poroke obveza star\xc5\xa1ev para, Judovska vera in pravilnik star\xc5\xa1em ne dajeta pristojnosti da dolo\xc4\x8dajo \xc5\xbeenina ali neveste svojim otrokom, ali jim lastne \xc5\xbeelje celo vsilita, kot to po tradiciji narekujejo nekatere druge kulture.\n_START_SECTION_\nPoroka\n_START_PARAGRAPH_\nPoroko sestavljata dva lo\xc4\x8dena dogodka \xe2\x80\x93 poro\xc4\x8dna slovesnost (kiddushin) in uradni poro\xc4\x8dni dogodek (nissu'in). Prva pomeni simbolno spremembo statusa para, uradni dogodek pa ju formalno obve\xc5\xbee kot par.\n_START_SECTION_\nUradni dogodek\n_START_PARAGRAPH_\nPoroka sicer poteka pod belim ogrinjalom (Chuppah). Poro\xc4\x8dna obleka \xc5\xbeenina je navadno \xc4\x8drn kostim, okoli ramen lahko nosi ogrnjeno belomodro pregrinjalo (Tallit), na glavi pa belo \xc4\x8depico. Oblek neveste je navadno bela, obraz je prekrit s tan\xc4\x8dico._NEWLINE__NEWLINE_Gostje na poroki predstavljajo pri\xc4\x8de dogodka, rabin pa je prisoten kot svetovalec. Med dogodkom berejo pogodbo, ki jo podpi\xc5\xa1eta \xc5\xbeenin in nevesta. Po podelitvi prstana nevesti, \xc5\xbeenin izre\xc4\x8de slede\xc4\x8di stavek (prevedeno): \xc2\xbbSkozi ta prstan si mi posve\xc4\x8dena po veri Mojzesa in Izraela. \xc5\xbdenin in nevesta spijeta vino z istega kozarca, kar simbolizira znak vzajemnega \xc5\xbeivljenja. Nato \xc5\xbeenin s \xc4\x8devljem kozarec razbije, kar naj bi prikazalo sesutje jeruzalemskega templja- znak, da bodo v skupnem zakonu utegnili biti tudi te\xc5\xbeki \xc4\x8dasi."